CELEX: C2007/095/91
Language: sk
Date: 2007-04-28 00:00:00
Title: Vec T-50/07: Žaloba podaná 23. februára 2007 – Portugalská republika/Komisia

28.4.2007   
            
            
               SK
            
            
               Úradný vestník Európskej únie
            
            
               C 95/44
            
         Žaloba podaná 23. februára 2007 – Portugalská republika/Komisia
   (Vec T-50/07)
   (2007/C 95/91)
   Jazyk konania: portugalčina
   Účastníci konania
   
      Žalobkyňa: Portugalská republika (Lisabon, Portugalsko) (v zastúpení: L. Inez Fernandes a P. Barros da Costa, splnomocnení zástupcovia, a M. Figueiredo, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie zo 14. decembra 2006, ktorým sa z financovania Spoločenstva vylučujú niektoré výdavky uskutočnené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) (1) v časti, v ktorej voči Portugalsku uplatňuje finančnú opravu vo výške 5 % pomoci pre plodiny pestované na ornej pôde, pokiaľ ide o dodatočnú platbu za tvrdú pšenicu vo výške 3 945 827 eur v rámci režimu zavedeného nariadením Rady (ES) č. 1251/1999 zo 17. mája 1999 stanovujúcim systém podpory pre pestovateľov niektorých plodín pestovaných na ornej pôde (2),
            
         
               —
            
            
               subsidiárne zrušiť rozhodnutie v časti, v ktorej z financovania Spoločenstva vylučuje výdavky uskutočnené Portugalskou republikou pred 16. decembrom 2003 vo výške 3 231 650,20 eur,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Žalobkyňa uvádza tieto žalobné dôvody:
   
               —
            
            
               porušenie článku 7 ods. 4 písm. a) štvrtého pododseku nariadenia č. 1258/1999 (3): v rámci tohto žalobného dôvodu žalobkyňa uvádza porušenie povinnosti odôvodnenia a porušenie podstatných formálnych náležitostí,
            
         
               —
            
            
               pokiaľ ide o oneskorené vykonanie kontrol na mieste počas hospodárskych rokov 2002 a 2003, ktoré sú vytýka v rozhodnutí, žalobkyňa tvrdí, že bola porušená zásada subsidiarity, zásada rovnosti členských štátov a zásada proporcionality a že Komisia nesprávne posúdila skutkové okolnosti,
            
         
               —
            
            
               žalobkyňa ďalej tvrdí, že EPUZF nevznikla žiadna finančná ujma,
            
         
               —
            
            
               žalobkyňa tiež spochybňuje výklad Komisie, podľa ktorého bol v hospodárskom roku 2002vykonaný nedostatočný počet kontrol na mieste týkajúcich sa tvrdej pšenice.
            
         
      (1)  Ú. v. EÚ L 355, s. 96.
   
      (2)  Ú. v. ES L 160, s. 1; Mim. vyd. 03/025, s. 322.
   
      (3)  Nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (Ú. v. ES L 160, s. 103; Mim. vyd. 03/025, s. 414).